Aika 25.2.2014 klo 13.00 - 16.00

Paikka Pieni neuvottelutila

Jäsenet

Näätsaari Inkeri, puh.joht Turun kaupunginkirjasto

Kettula Päivi Liedon kunnankirjasto

Mutka Marja-Liisa Laitilan kaupunginkirjasto

Nurminoro, Ritva (->klo 16) Kaarinan kaupunginkirjasto

Pohjola Kari Paimion kaupunginkirjasto

Viik Tiina (->16) Uudenkaupungin kaupunginkirjasto

Muut osallistujat Maunu Ulla-Maija, esittelijä Turun kaupunginkirjasto Valikainen Kaija, siht. Turun kaupunginkirjasto

 Autere Päivi (asia 3) Turun kaupunginkirjasto

 Hypén Kaisa (asia 3) Turun kaupunginkirjasto

 Karjalainen Maija (asia 3) Turun kaupunginkirjasto

 Pylkkö Leena (asia 3) Turun kaupunginkirjasto
 Viitanen Anna (asia 3) Turun kaupunginkirjasto

Poissa

**Asialista**

1. Kokouksen avaus ja päätösvaltaisuus

Ehdotus Todetaan kokouksen päätösvaltaisuus.

Päätös Kokous todettiin päätösvaltaiseksi.

1. Edellisen kokouksen pöytäkirja

Ehdotus Hyväksytään edellisen kokouksen muistio.

Päätös Hyväksyttiin edellisen kokouksen muistio.

1. Vaskin työryhmien toimintakertomukset vuodelta 2013 ja toimintasuunnitelmat vuodelle 2014

Vaskissa toimivat vuonna 2013 seuraavat työryhmät:

* järjestelmän pääkäyttäjät (vetäjänä Kaija Valikainen)
* kokoelmat (vetäjänä Kaisa Hypén ja 1.6. alkaen Kalle Varila)
* kuvailu (vetäjänä Anna Viitanen)
* lainauspalvelut (vetäjänä Maija Karjalainen)
* lasten ja nuorten Vaski (vetäjänä Marjo-Riitta Eterma)
* verkkoviestintä
* viestintä

Vuoden 2014 alusta päätettiin lakkauttaa lainauspalvelutyöryhmä. Samalla lasten ja nuorten Vaski-ryhmä muuttui maakunnalliseksi. Vaskin työryhmien jäsenten työryhmätyöhön käytettävä työaika maksetaan Vaski-kirjastojen kesken yhteisesi hyväksyttyjen maksuperusteiden mukaan. Maakunnallisen lasten ja nuorten ryhmän vetäjän palkkio sekä ydinryhmän jäsenten matkakorvaukset halvimman kulkuneuvon mukaan maksetaan maakuntakirjastoavustuksesta. Lasten ja nuorten ryhmällä on myös verkosto, jossa on edustajat kaikista maakunnan kirjastoista. Verkostotyöskentelystä ei makseta erillistä korvausta.

Vuoden 2014 työryhmät vetäjineen ovat:

* Järjestelmän pääkäyttäjät (vetäjänä Kaija Valikainen)
* Kokoelmat (vetäjänä Kaisa Hypén)
* Kuvailu (vetäjänä Anna Viitanen)
* Logistiikan koordinointi (vetäjänä Maija Karjalainen, ryhmässä ei jäseniä)
* Verkkoviestintä (vetäjänä Kari Pohjola)
* Viestinä (vetäjänä Päivi Autere)

Lasten ja nuorten Vaskin toimintakertomuksen on tehnyt edellinen vetäjä, Marjo-Riitta Eterma. Maakunnallinen lasten ja nuorten ydinryhmä on valittu verkoston kokouksessa 10.2.2014, joten ryhmä ei ole vielä ehtinyt kokoontua laatimaan perusteellista toimintasuunnitelmaa.

Logistiikan koordinoinnin päätehtävä on yhdessä maakunnan kirjastoista koostuvan työryhmän kanssa tehdä kartoitus vuonna 2015 tapahtuvan kuljetusten kilpailutusten laajuudesta. Tämän tehtävän aloitusajankohta on myöhemmin kuluvan vuonna.

Liitteet: Yhteenveto työryhmien toiminnasta vuodelta 2013 ja toimintasuunnitelmista vuodelle 2014

Ehdotus Käsitellään ja hyväksytään työryhmien toimintakertomukset vuodelta 2013 ja toimintasuunnitelma vuodelle 2014.

Päätös Hyväksyttiin toimintakertomukset ja -suunnitelmat. Sovittiin, että järjestelmän pääkäyttäjät tuovat järjestelmän kehittämisehdotukset Vaskin työvaliokuntaan loppuvuodesta. Lisäksi sovittiin, että kokoelmaryhmä esittelee yksityiskohtaisemmat kokoelmalinjaukset työvaliokunnalle niiden valmistuessa. Samassa yhteydessä pohditaan, tuleeko linjaukset viedä johtoryhmän hyväksyttäviksi vai riittääkö joustavampi käytäntö eli niiden antaminen tiedoksi.

18.3. johtoryhmän kokouksessa käsitellään kuvailuryhmän laatimaa suunnitelmaa tietokannan virheiden korjauksesta ja verkkoviestintäryhmän ehdotusta Vaski-verkkokirjaston sisällöntuotannon organisoimisesta. Lisäksi sovitaan Vaskin askelmerkit-esitteen päivityksestä.

Sovittiin, että uusittu lainaajalomake viedään Vaskin extranettiin ja kirjastot voivat käyttää sitä. Mikäli lomakkeeseen halutaan muutoksia, ehdotukset toimitetaan Ulla-Maija Maunulle. Piia Taponen Kaarinasta voi tarvittaessa työstää lomaketta.

Sovittiin, että maakunnallinen lasten- ja nuorten ryhmä tekee ehdotuksen ryhmän nimestä kevään maakuntakirjastokokoukseen.

Turun kirjamessuille osallistutaan yhdessä maakunnan kirjastojen kanssa. Messuyöryhmää evästetään jaettavista tuotteita niin, että mukaan otetaan lähinnä kimppojen (poikkeuksena Salo ja Somero) yhteistä materiaalia ja yksittäisiltä kirjastoilta otetaan mukaan materiaalia, mikäli kirjastoissa on merkittäviä tapahtumia, kuten juhlavuosi tms.

1. Asiakkaan kirjasto – projektin päivitetty toimintasuunnitelma vuodelle 2014

Vaski-kirjastojen johtoryhmä suunnitteli Asiakkaan kirjasto – projektissa toteutettavia asiakokonaisuuksia työpajassa keväällä 2013. Projektissa on rahaa jäljellä 29 650 €. Rahoitus on käytettävä vuoden 2014 aikana.

Rahoitusta on myönnetty seuraaviin asioihin ja kehittämishankkeisiin (ote hakemuksesta):

”Asiakkaan kirjasto – hanke tuo kirjaston asiakkaan ulottuville uudella tavalla ja helpommin. Maakunnan kirjastoverkko suunnitellaan kokonaisuutena, vuorovaikutteisia palveluja otetaan käyttöön ja kehitetään edelleen hyödyntäen tämän päivän teknologiaa. Vaski-järjestelmän sisällä laaditaan yhteinen kokoelmapolitiikka, jonka avulla saadaan kokoelmat tehokkaammin käyttöön ja säästetään pitkällä tähtäimellä myös kustannuksissa.

Suunnittelua ja yhteistyötä tehdään huomioiden valtakunnalliset hankkeet ja linjaukset.

Avustusta haetaan

* Uuden teknologian monipuoliseen hyödyntämiseen (esim. mobiilipalvelut)
* Kirjastojen laatukriteerien määrittämiseen (ns. kirjastojen konseptointi)
* Vuorovaikutteisten ja monipuolisten verkkopalvelujen edelleen kehittämiseen
* yhteisen kokoelmapolitiikan laatimiseen järjestelmäyhteistyön puitteissa
* Kirjastopalvelujen markkinoinnin tehostamiseen
* Kuljetusten optimoimiseen”

Tähän mennessä projektissa on perustettu Vaski-kirjastojen työryhmät, rahoitettu Arena-verkkokirjaston ensikertaista suunnittelua ja järjestetty verkkokirjastoa arvioivat asiakasraatitapaamiset. Projektissa jäljellä olevaa rahaa on syytä kohdentaa toimintaan, joka vaikuttaa suoraan asiakaspalveluun.

Projektin loppuosan toteutuksen vastuuhenkilöiksi nimettiin Tiina Salo Raisiosta, Tiina Viik Uudestakaupungista, Marja-Liisa Mutka Laitilasta ja Jaana Rantala Turusta.

Ehdotus Käsitellään projektisuunnitelma, sovitaan loppurahan kohdentamisesta ja päätetään tarkistuspisteet.

Päätös Projektisuunnitelmaa ja rahankäytön kohteita selkiytetään ja aikataulutetaan. Ensisijaisena tavoitteena pidetään sitä, että asiakaspalvelussa jokin muuttuu. Päätettiin, että työvuorottelu muissa Vaski-kirjastoissa toteutetaan siltä pohjalta, mitä on kuulutettu Vaski-extranetissa.

Sovittiin, että uusi projektisuunnitelma tuodaan maaliskuun työvaliokuntaan.

1. Lisää älyä ja toiminnallisuutta palveluihin – projektin tilanne

Lisää älyä ja toiminnallisuutta palveluihin – projektille on saatu jatkoaikaa vuoden 2014 loppuun asti.

Verkkokirjaston kehittämisprojekti on alkamassa ja sen kehittäminen vaatii paljon paneutumista ja työpanosta. Tästä syystä on perusteltua keskittää voimavarat verkkokirjastoprojektiin ja anoa Lisää älyä – projektille vielä kerran lisää toteutusaikaa.

Lisää älyä – projektin rahoista on kuitenkin tilattu 10 ns. e-pistettä (vaijerilla ja äänihälytyksellä varustetut tablettitietokoneet), jotka valmistunevat maaliskuun aikana. Niiden jaosta kirjastojen kesken sovitaan myöhemmin erikseen.

Ehdotus Todetaan tilanne ja valmistaudutaan anomaan projektille syksyllä lisäaikaa.

Päätös Päätettiin esityksen mukaan.

1. Verkkokirjaston uudistaminen

Vaski-kirjastojen johtoryhmä käsitteli verkkokirjastoasiaa kokouksessaan 12.2.2014 (§ 3).

Johtoryhmä päätti, että selvitetään Kansalliskirjastolta, mikä toteutusaikataulu on niillä ominaisuuksilla, joita Finnassa ei vielä ole. Määritellään Vaski-kirjastojen tarpeet verkkokirjastolle ja selvitetään, mitä valmiita verkkokirjastoon saatavia palveluja on tällä hetkellä saatavilla (esim. Okariino). Anotaan palkkauslupia selvitystyötä varten.

Inkeri ja Ulla-Maija tapaavat Turun hankinta- ja logistiikkakeskuksen edustajat ja it-toiminnan kumppanuuspäällikön perjantaina, 20.2.2014. Tarkoituksena on keskustella eri vaihtoehtojen mahdollisuuksista ja aikatauluista.

Ehdotus Kuullaan ajankohtainen tilannekatsaus ja palataan asian käsittelyyn johtoryhmän kokouksessa 18.3.2014.

Päätös Kuultiin tilannekatsaus.

**MUUT ASIAT**

1. Vaski-verkkokirjaston mobiiliversio

Axiell on saanut valmiiksi mobiiliversion. Tiedote on tekeillä ja kirjastoille ilmoitetaan käyttöönoton päivämäärä.

**TIEDOTUSASIAT JA KATSAUKSIA**

**KOKOUKSEN PÄÄTTÄMINEN**

1. Seuraava kokous

Seuraava työvaliokunnan kokous 25.3. klo 13 -16

aiheina mm:

* Asiakkaan kirjasto –projektin loppuvaiheen suunnitelma
* kirjamessujen tilannekatsaus
* alustava vuoden 2015 talousarvio

Muut kevään kokoukset: 13.5. klo 13 – 16

1. Vaski-johtoryhmän asiat 18.3.2014
* Verkkokirjaston uudistaminen
* Vuoden 2013 talouden ja toiminnan toteutuminen
* Toimintaohjelma ja vuosikello vuodelle 2014
* Tietokannan virheiden korjaus – raportti työn etenemisestä
* Periaatteet kehittäjäpalkinnon myöntämisestä
* Askelmerkit-esitteen päivitys
* Verkkoviestinnän työryhmän ehdotus Vaski-verkkokirjaston sisällöntuotannon organisoimisesta
1. Kokouksen päättäminen

Puheenjohtaja päätti kokouksen klo 16.10